573.01 REGOLAMENTI DWAR ART AGRIKOLA L-AVVIŻ LEGALI 159 tal-2017. L-AVVIŻ LEGALI 159 tal-2017. 1. Titolu. It-titolu ta’ dawn ir-regolamenti hu r-Regolamenti dwar Art Agrikola. 2. Tifsir ta’ art agrikola. Art agrikola tfisser kull art tal-Gvern li tkun prinċipalment mikrija għall-koltivazzjoni ta’ prodotti agrikoli, fjuri, siġar tal-frott jew dwieli u għal skopijiet li għandhom x’jaqsmu mal-agrikoltura, inkluż it-twaqqif ta’ serer, cloches jew cold frames, iżda ma tinkludixartintiża biex jirgħu l-annimali. 3. Trasferiment ta’ art agrikola. (1) Kull persuna li għandha titolu va lidu fuqisimha dwar artagrikola proprjetà tal-Gvern ta’ Malta tista’ tittrasferixxi u tassenja d-drittijiet tagħha, jew parti minnhom, soġġetti dawn id-drittijiet għal kundizzjonijiet li għandhom jiġu mposti mill-Awtorità tal-Artijiet, inkluż il-qbiela, fuq l-imsemmija art lill-terz b’dan illi tali terz għandu jkun bidwibonafede full-time jew part-timeir reġistrat mad-Direttur tal-Agrikoltura jew ikun membru ta’ koperattiva agrikola, ta’ organizzazzjoni ta’ produtturi jew ta’ assoċjazzjoni rikonoxxuta ta’ bdiewa. Kull trasferiment għandu jkun soġġett għall-approvazzjoni tal-Bord tal-Gvernaturi tal-Awtorità tal-Artijiet u skond dawk il-kundizzjonijiet imposti mill-imsemmi Bord, liema kundizzjonijiet għandhom jiġu ppublikati. (2) Qabel ma jkun hemm l-approvazzjoni mill-Bord tal-Gvernaturi tal-Awtorità tal-Artijiet ta’ xi art agrikola jew parti minnha, għandu jiġi vverifikat li ma hemm l-ebda ksur ta’ xi liġi jew dispożizzjoni kontrattwali għar-rigward tal-imsemmija art. 4. Studenti. Kull persuna litemmet b’suċċess korsakkademiku fi studji agrikoli fil-ħames snin preċedenti mid-dħul fis-seħħ ta’ dawn ir-regolamenti tista’ tingħata mill-Awtorità tal-Artijiet b’titolu ta’ qbiela artagrikola tal-Gvern bil-għan li tistabbilixxi attività agrikola kif imsemmi hawn fuq. Kull għotja ta’ art għandha tkun soġġetta għall-approvazzjoni tal-Bord tal-Gvernaturi tal-Awtorità tal-Artijiet u skond dawk il-kundizzjonijiet imposti mill-imsemmi Bord liema kundizzjonijiet għandhom jiġu ppublikati. Kull persuna li għaliha japplika dan ir-regolament għandha tibbenefika minn rata preferenzjali ta’ qbiela għall-perjodu massimu ta’ ħames snin. 5. Applikabbiltà. Kap. 199 (1) Meta jmut il-kerrej tal-art agrikola, il-kirja għandha tkompli fuq min għandu jedd għaliha skont id-dispożizzjonijiet tal-Att dwar it-Tiġdid ta’ Kiri ta’ Raba’. (2) Kap. 199 Jekk wara l-mewt tal-kerrej, ma jkun hemm ebda persuna oħra rikonoxxuta mill-Awtorità tal-Artijiet li bħala kerrej fuq l-art agrikola u ma jkun hemm ebda persuna li tkun tikkwalifika bħala kerrej biex tkompli l-qbiela skont l-Att dwar it-Tiġdid ta’ Kiri ta’ Raba, l-art għandha tintradd lura lil Gvern. 6. Spejjeż. L-Awtorità tal-Artijiet għandha tiżgura li l-ispejjeż kollha involuti sabiex iseħħ it-trasferiment hawn fuq imsemmi għandhom jinġabru mingħand il-persuna li sejra tingħata l-art agrikola.